Primaël Montgauzi

Primaël Despax, dich Primaël Montgauzi, o de còps simplament Primaël, qu'ei un autor, compositor e cantaire occitan originari d'Aush, en Gasconha.Primaël Montgauzí - Auteur, compositeur et interprète (Auch) https://www.karakoilproduction.com/prima%C3%ABl-montgauzi

Primaël que canta las soas cançons en gascon, de còps tanben en catalan, en espanhòu o en francés. Lo son estile qu'ei influenciat peu fado e per las musicas mediterranèas, en particular la rumba catalana, mès tanben per daubuns genres musicaus de l'America latina com la trova o la bossa nova ("tròba occitana").

Actiu despuish las annadas 2010, que jòga sus scèna sia en sòlo, sia dins lo duò occitano-orientau Noubalòtcha dab lo musician Chokri Trabelsi (despuish 2017), sia dens lo grop Los del Tiwizi. 

En seguida de lor encontre a Astahòrt dins l'encastre de las activitats de l'associacion Votz deu Sud (associacion fondada per Francis Cabrel), qu'avoc idea dab lo cantaire basc Pantxix Bidart de far un espectacle bilingüe basc-gascon batiat « Elimberri ». Au mes de seteme de 2025, que participa tanben en i cantant en gascon au títol Un gramme de terre de Francis Cabrel."C’est un peu 'We are the world' version langues régionales" : Francis Cabrel invite un chanteur gersois sur son nouveau titre https://www.ladepeche.fr/2025/09/16/cest-un-peu-we-are-the-world-version-langues-regionales-francis-cabrel-invite-un-chanteur-gersois-sur-son-nouveau-titre-12927188.php

Referéncias

Categoria:Cantaire occitan
Categoria:Cantaire francés
Categoria:Cantaira e cantaire dels ans 2010
Categoria:Cantaira e cantaire dels ans 2020
Categoria:grops e cantaires d'Occitània